Publication: Magyar Közlöny
Issue: MK-2011-69 (Year: 2011, Number: 69)
Era: contemporary
Section: jövedelemadóról szóló 1995. évi CXVII. törvény] értelmében a számított adó az összevont adóalap után az adótábla
Paragraph Index: 642

jövedelemadóról szóló 1995. évi CXVII. törvény] értelmében a számított adó az összevont adóalap után az adótábla szerint megállapított adó. Az összevont adóalap adóját a számított adóból kell meghatározni, a törvény rendelkezéseinek figyelembevételével. Az Szja tv. ezenkívül tartalmaz az összevont adóalap adóját csökkentõ kedvezményeket is. A befizetendõ adó az Szja tv. értelmében az összevont adóalap adójának a kedvezmények levonása után fennmaradó része. Mindezekbõl az következik, hogy a számított adó és a befizetendõ adó összege egymástól eltérhet. Az, hogy a támadott szabály már a kártérítés összegének meghatározásánál is a számított személyi jövedelemadó-elõleget levonni rendeli, hátrányos a károsultra nézve. Ez még akkor is így van, ha a kártérítés így kiszámított összege után személyi jövedelemadót nem kellene fizetnie. Olyan szabály azonban, amely ezt elõírja, nincs. A jövedelmet pótló kártérítés összege az Szja tv. értelmében nem adómentes. A kifejtettek szerint a számított személyi jövedelemadó-elõleg levonása a károsultra nézve hátrányos, mert egyrészt a kártérítés összege a vizsgált körben nem adómentes bevétel, másrészt a károsult által ténylegesen fizetendõ adó számos körülménytõl függõen kevesebb is lehet, mint a Tv. 191. § a) pontja szerinti számított személyi jövedelemadó-elõleg.” (ABH 2003, 453, 459-460.) Az Alkotmánybíróság az Abh.-ban további indokolatlan különbségtételt is feltárt az alábbiak szerint: „[a] Tv. rendelkezései értelmében a kár összegének meghatározásánál az átlagkeresetbõl kell kiindulni. Az átlagkereset összege tartalmazza az átlagkeresetet terhelõ közterheket is. A Tv. 191. § a) pontja a kártérítés összegének meghatározásánál az átlagkeresetet terhelõ egyes közterhek levonását rendeli el. Ezek között – ellentétben az Mt., a Ktv., a Kjt. és az Üsztv. szabályaival – szerepel a számított személyi jövedelemadó-elõlegen kívül a munkavállalói járulék is.” (ABH 2003, 453, 460.)

Source: https://magyarkozlony.hu/hivatalos-lapok/bc5a2650c13cdbb1c5ff5078ee1c2e0f04d5eb10/dokumentumok/78d23390f26a734d02fdb594cd3a83af94a2dd17/letoltes